Monochamus sutor

Monochamus sutor 280pxMonochamus sutor bie Murino in Sibirien Systematik Klasse:  Insekte (Insecta) Oardenge:  Ruste (Coleoptera) Familie:  Cerambycidae Unnerfamilie:  Lamiinae Tribus:  Monochamini Sleek:  Monochamus Oard:  Monochamus sutor
Monochamus sutor (düütsk: Schusterbock, Einfarbiger Langhornbock, Einfarbiger Fichtenbock) is n Rust uut juu Familie Cerambycidae un is in Noud un Middel-Europa juuso as in Asien in Näddelwoolde ap Bierige tou fienden. Hie is een fon fjauer middeleuropäiske Monochamus-Oarde, man deerfon ap maaste tou sjoon.

 Määrkmoale 
Monochamus sutor is n swotten Rust mäd ne Loangte fon 15 - 24 Millimetere. Hie häd, as alle Ruste uut dän Sleek Monochamus, besunners loange Taastere. Mongs häd hie ljoachte Fläkke. Dät litje Skild twiske doo Basen fon doo Juuken is ljoacht behierd.

 Äntwikkelenge 
Sien Moaden äntwikkelje sik in Näddelboome, foarallen in Kjuusdannen, oaber uk in dannene Boome un Fjuurenboome. An sukke Boome moaket n Wiefken ne litje Dobbe in dän Boark un lait dan n Oai roane. Deer sluupje doo Moaden un dan lieuwje se an n Ounfang unnern Boark wier joo uut Bast un Spint Stukke wächfrätte, bit joo sik leeter djapper int Holt boorje un noch moor fernäile. Wan doo Moaden ne Loangte fon fjauer Zentimetere hääbe, is Raue, dan moakje se hiere Metamorphose un boorje sik deerätter truch n rund Gat wier uut dän Boom hääruut. Sukke Imagines (uutwoaksene Ruste) kon me fon Juli bit September an doo Boome sjo.

 Wällen 
 Karl Wilhelm Harde, František Severa: Der Kosmos Käferführer KOSMOSnaturführer ISBN-13: 978-3-440-10617-4 ISBN-10: 3-440-10617-9
 Monochamus sutor ap juu Siede "Insektenbox"

Kategorie:Biologie
Kategorie:Dierte
Kategorie:Insekte